C 94/24
SK
Úradný vestník Európskej únie
13.3.2023
Návrhy žalobkyne — Určiť, že Portugalská republika si nesplnila povinnosti, ktoré jej vyplývajú z článku 49 ods.
1 prílohy VI a článku 59 ods.
3 smernice 2005/36/ES a z článkov 45, 49 a 56 ZFEÚ tým, že ponechala v platnosti článok 2 zákona č. 25/2018 zo 14. júna 2018, ktorý doplnil odsek 7 do článku 25 zákona č. 31/2009 z 3. júla 2009, v znení zákona č. 40/2015, v ktorom sa stanovuje, že „držitelia univerzitného diplomu zo staviteľstva, o ktorých hovorí príloha VI k smernici Európskeho parlamentu a Rady 2005/36/ES (1) zo 7. septembra 2005 o uznávaní odborných kvalifikácií, ktorí začali vzdelávanie v akademických rokoch uvedených v spomenutej prílohe a ktorí preukážu, že im v súlade s nariadením č. 73/73 z 28. februára 1973 bol medzi 1. novembrom 2009 a 1. novembrom 2017 zadaný architektonický projekt, ktorý schválila obec, môžu vypracovávať projekty špecificky uvedené v tomto nariadení za podmienok v ňom stanovených a v súlade so zákonným režimom platným pre danú činnosť, avšak musia dodržiavať povinnosti stanovené týmto zákonom a prípadne doložiť ich plnenie príslušným správnym orgánom“,
— zaviazať Portugalskú republiku na náhradu trov konania.
Žalobné dôvody a hlavné tvrdenia Inžinieri, ktorých diplomy sú vymenované v prílohe VI k smernici Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií, nadobudli práva na realizáciu architektonických projektov v celej Európskej únii („nadobudnuté práva“).
Títo inžinieri môžu využívať nadobudnuté práva iba vtedy, pokiaľ dokončili vzdelávanie najneskôr v akademickom roku uvedenom v prílohe VI k smernici.
V roku 2018 schválila Portugalská vláda zákon (zákon č. 25/2018 zo 14. júna 2018), ktorý výrazne obmedzil nadobudnuté práva týchto inžinierov, prístup k profesii architekta a voľný pohyb osôb.
Konkrétne článok 2 tohto zákona:
a) Obmedzuje nadobudnuté práva na stavebných inžinierov, ktorí začali svoje vzdelávanie v akademických rokoch uvedených v smernici, takže všetci stavební inžinieri, ktorí začali svoje vzdelávanie v predchádzajúcich akademických rokoch, sú zbavení možnosti využívať svoje nadobudnuté práva.
b) Na to, aby stavebný inžinier mohol realizovať architektonický projekt, diskriminujúcim spôsobom a bez akejkoľvek opory v smernici vyžaduje, aby mu medzi 1. novembrom 2009 a 1. novembrom 2017 bol zadaný architektonický projekt, ktorý schválila obec.
Túto požiadavku je mimoriadne ťažké splniť, keďže od roku 2015 portugalské samosprávne subjekty systematicky odmietajú architektonické projekty predložené inžiniermi, ktorí používajú nadobudnuté práva podľa smernice 2005/36/ES.
Dňa 24. januára 2019 zaslala Komisia Portugalskej republike písomnú výzvu.
Následne bolo 29. februára doručené Portugalskej republike odôvodnené stanovisko, na ktoré neodpovedala.
(1)
Ú. v. ES L 255, 2005, s. 22.
Odvolanie podané 23. decembra 2022: Trebor Robert Bilkiewicz proti rozsudku Všeobecného súdu (piata komora) z 26. októbra 2022 vo veci T-273/21, The Bazooka Companies/EUIPO (Vec C-783/22 P) (2023/C 94/27) Jazyk konania: angličtina Účastníci konania Odvolateľ: Trebor Robert Bilkiewicz (v zastúpení: P. Ratnicki-Kiczka, adwokat)